| 1 franco de Gaulle  |
| --- |
|  |  |
| A/: Cabeza de Charles de Gaulle cara á dereita. Marca de gravador: monograma ER.
Lendas: CHARLES DE GAULLE / REBUBLIQUE FRANÇAISE (lendas separadas por senllas cruces de Lorena). | R/: Valor facial dentro dun marco hexagonal. Data no exergo, flanqueada por marcas do director da ceca: golfiño e cornucopia.
Lendas: LIBERTÉ · ÉGALITÉ · FRATERNITÉ / 1958 · 1988. |
| * **Período**: 5ª República Francesa.
* **Data**: 1988.
* **Ceca**: *Monnaie de Paris*.
* **Deseñador**: Émile Rousseau.
* **Metal**: níquel.
* **Diámetro**: 24,00 mm.
* **Peso**: 6, 00 g.
* **Espesor**: 1,60 mm.
* **Canto**: estriado.
 |

O **franco de Gaulle** é unha moeda con valor facial dun franco francés cuñada en 1988 na honra do expresidente da República Francesa Charles de Gaulle e emitida con motivo do trixésimo aniversario da proclamación da quinta República Francesa, en 1958.

O deseño e o gravado da moeda débeselle ao daquela gravador xeral de moedas de Francia, Émile Rousseau, e da súa produción encargouse a *Monnaie de Paris*.

Moeda circulante
----------------

Existen dúas variantes desta moeda, á parte do seu modelo estándar.

Por unha banda, un reducido número de exemplares foron cuñados cun acabamento especial (*proof* ou *essai*), con fondo espello e relevo mate. Nestas moedas incluíuse a palabra ESSAI en letras pequenas no reverso, no espazo entre o a parte inferior do marco e a data 

Coñécense ademais algúns exemplares nos que non aparecen as marcas do golfiño e a cornucopia a ambos os lados da data, no exergo do reverso, característicos da emisión ordinaria. Descoñécese a cantidade de exemplares con esta variante que, pola súa rareza, é moi apreciada polos coleccionistas e ten unha cotización superior no mercado numismático.

### Tiraxes


| Ano de emisión | Tipo | Exemplares cuñados |
| --- | --- | --- |
| 1988 | *Proof - Essai* | 1.850 |
| Estándar | 49.917.011 |
| Sen marcas | ? |

Emisións especiais
------------------

Á parte da súa emisión ordinaria, destinada á súa posta en circulación, existen tamén dúas versións destinadas ao mercado do coleccionismo e do investimento: unha delas é a cuñada en ouro (920 milésimas, 23,85 mm, 9 g), cunha tiraxe de 20.000 exemplares, e outra en prata de tamaño meirande (900 milésimas, 37 mm, 22,22 g), da que se cuñaron 60.000 exemplares.

Notas
-----

1. 1 2 3 4  "1 franc De Gaulle Nickel". *fr.numista.com*
2. 1 2 3  "1 Franc (30th Anniversary of Fifth Republic)". *Colnect.com*
3. 1 2  Lauber W. (2013). Páxinas 111-112 (foto na páxina 110).
4. ↑  "1 Franc (30th Anniversary of Fifth Republic - Essai)". *Colnect.com*
5. ↑  "1 franc De Gaulle, sans différents". *cgb.fr*
6. ↑  "1 franc De Gaulle Or". *fr.numista.com*
7. ↑  "1 Franc (30th Anniversary of Fifth Republic - Gold)". *Colnect.com*
8. ↑  "1 franc De Gaulle Argent". *fr.numista.com*
9. ↑  "1 Franc (30th Anniversary of Fifth Republic - Silver)". *Numista.com*

Véxase tamén
------------

### Bibliografía

* Demougin, J. (2003). *Histoire du franc.* Editions du Layeur. ISBN 978-2915118094
* Lauber W. (2013). "Les monnaies commémoratives de la Cinquième Republique. Partie 1: Les pièces de 1 franc". En *Moneta*. Société numismatique d'Ottawa. Vol. 4. Nº 3. Marzo. Páxinas 110-115, 122.

### Outros artigos

* Charles de Gaulle
* *Monnaie de Paris*
* Franco francés

* Portal:Francia